title: A Bizottság (EU) 2017/679 végrehajtási rendelete (2017. április 10.) a Tajvanról származó, rozsdamentes acélból készült, hidegen síkhengerelt termékek behozatalára irányuló újbóli, visszanyerésre vonatkozó vizsgálatnak a hatályban levő intézkedések módosítása nélküli megszüntetéséről

text:
               11.4.2017

               HU

               Az Európai Unió Hivatalos Lapja

               L 98/10

         A BIZOTTSÁG (EU) 2017/679 VÉGREHAJTÁSI RENDELETE
   (2017. április 10.)
   a Tajvanról származó, rozsdamentes acélból készült, hidegen síkhengerelt termékek behozatalára irányuló újbóli, visszanyerésre vonatkozó vizsgálatnak a hatályban levő intézkedések módosítása nélküli megszüntetéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: az alaprendelet) és különösen annak 9. cikke (2) bekezdésére, valamint 12. cikkére.
   mivel:
   1.   AZ ELJÁRÁS

   1.1.   Hatályban levő intézkedések

               (1)

               Az Európai Bizottság (a továbbiakban: a Bizottság) az (EU) 2015/1429 bizottsági végrehajtási rendelettel (2) végleges dömpingellenes vámot vetett ki a Kínai Népköztársaságból és Tajvanról származó, rozsdamentes acélból készült, hidegen síkhengerelt termékek behozatalára. Az alkalmazandó vámtétel minden Tajvani vállalat vonatkozásában 6,8 % volt, egyetlen exportáló gyártó kivételével, amelyre nulla százalékos vámtétel vonatkozott.

         1.2.   Újbóli, visszanyerésre vonatkozó vizsgálat iránti kérelem

               (2)

               A Bizottsághoz 2016. június 28-án az alaprendelet 12. cikke szerinti, újbóli, visszanyerésre vonatkozó vizsgálat megindítására irányuló kérelem érkezett a hatályban levő intézkedések tekintetében.

               (3)

               A kérelmet az Európai Acélszövetség (a továbbiakban: Eurofer) nyújtotta be olyan gyártók nevében, amely termelése bizonyos hidegen síkhengerelt acéltermékek teljes uniós gyártásának több mint 25 %-át teszi ki.

               (4)

               Az Eurofer elegendő bizonyítékot szolgáltatott arra vonatkozóan, hogy csökkentek az exportárak az eredeti vizsgálati időszak után, valamint az érintett termék behozatalára vonatkozó dömpingellenes vám kivetését megelőzően és azt követően. Ez aláásta a hatályban levő intézkedések szándékolt javító hatását.

               (5)

               A kérelemben ismertetett bizonyítékok szerint az exportárak csökkenése nem magyarázható a nyersanyagárak, az energiaköltségek, a munkaerőköltségek, a vámtételek vagy az átváltási árfolyamok változásával.

               (6)

               Ezenkívül az Eurofer bizonyítékot szolgáltatott arra vonatkozóan, hogy az érintett terméket továbbra is jelentős mennyiségben hozták be az Unió területére.

         1.3.   A dömpingellenes vizsgálat újbóli megindítása

               (7)

               2016. augusztus 11-én a Bizottság értesítést (3) tett közzé az Európai Unió Hivatalos Lapjában a dömpingellenes vizsgálat újbóli megindításáról.

         1.4.   Érdekelt felek

               (8)

               Az eljárás újbóli megindításáról szóló értesítésben a Bizottság felkérte az érdekelt feleket, hogy az újbóli vizsgálatban való részvételüket biztosítandó vegyék fel a Bizottsággal a kapcsolatot. Ezen túlmenően a Bizottság kifejezetten tájékoztatta az Eurofert, az exportőröket, az ismert érintett exportáló gyártókat és importőröket, valamint az érintett ország hatóságait az újbóli, visszanyerésre vonatkozó vizsgálat megindításáról, és felkérte azokat a részvételre.

               (9)

               Az érdekelt felek lehetőséget kaptak arra, hogy álláspontjukat írásban ismertessék, valamint kérjék a Bizottság és/vagy a kereskedelmi eljárásokban közreműködő meghallgató tisztviselő előtti meghallgatásukat. Az érdekelt felek egyike sem jelentkezett és kért meghallgatást.

         1.5.   Mintavétel az importőrök körében

               (10)

               A Bizottság – annak érdekében, hogy eldönthesse, szükséges-e a mintavétel, és ha igen, kiválaszthassa a mintát – felkérte a független importőröket, hogy nyújtsák be az eljárás újbóli megindításáról szóló értesítésben kért információkat.

               (11)

               Tíz független importőr nyújtotta be a kért információkat, és egyezett bele abba, hogy felvegyék a mintába. Az alaprendelet 17. cikkének (1) bekezdésével összhangban a Bizottság az Unióba irányuló behozatal legnagyobb mennyisége alapján hármat vett fel közülük a mintába. Az alaprendelet 17. cikkének (2) bekezdésével összhangban a Bizottság valamennyi érintett ismert importőr véleményét kikérte a minta kiválasztásáról. Nem érkezett észrevétel.

         1.6.   Mintavétel a Tajvanon működő exportőrök és exportáló gyártók körében

               (12)

               A Bizottság – annak érdekében, hogy eldönthesse, szükséges-e a mintavétel, és ha igen, kiválaszthassa a mintát – felkérte a Tajvanon működő összes ismert exportőrt és exportáló gyártót, hogy nyújtsák be az eljárás újbóli megindításáról szóló értesítésben meghatározott információkat. Ezenfelül a Bizottság felkérte az érintett ország hatóságait, hogy nevezzék meg azokat az esetleges további exportőröket és exportáló gyártókat, amelyek adott esetben részt kívánnak venni a vizsgálatban, és/vagy lépjenek kapcsolatba azokkal.

               (13)

               Öt Tajvanon működő exportőr és hat Tajvanon működő exportáló gyártó nyújtotta be a kért információkat és egyezett bele, hogy felvegyék a mintába. A Bizottság úgy döntött, hogy nincs szükség mintavételre, mivel ezek az exportőrök és exportáló gyártók a rendelkezésre álló idő alatt észszerűen megvizsgálhatók.

         1.7.   A kérdőívre adott válaszok

               (14)

               A Bizottság kérdőívet küldött öt exportőrnek és hat exportáló gyártónak. Két exportáló gyártó és egy két exportáló gyártóból és két exportőrből álló csoport küldött vissza kitöltött kérdőívet.

               (15)

               A Bizottság kérdőívet küldött a mintába felvett három importőrnek, amelyek közül kettő adott választ.

         1.8.   Ellenőrző látogatások

               (16)

               A Bizottság minden olyan információt beszerzett és ellenőrzött, amelyet az újbóli vizsgálat érdekében szükségesnek ítélt. Az alaprendelet 16. cikke szerinti ellenőrző látogatásokra a következő vállalatok telephelyén került sor:

                           —

                           Jie Jin Material Science, Tainan, Tajvan

                           —

                           Tang Eng Iron Works Co., Ltd., Kaohsiung, Tajvan

                           —

                           Yieh United Steel Corporation, Kaohsiung, Tajvan

                           —

                           Yuan Long Stainless Steel, Kaohsiung, Tajvan

         1.9.   Az újbóli, visszanyerésre vonatkozó vizsgálatban érintett időszakok

               (17)

               Az újbóli, visszanyerésre vonatkozó vizsgálati időszak 2015. július 1-jétől2016. június 30-ig tartott. Az eredeti vizsgálati időszak 2013. január 1-jétől2013. december 31-ig tartott.

         2.   ÉRINTETT TERMÉK ÉS HASONLÓ TERMÉK

               (18)

               Az ezen újbóli, visszanyerésre vonatkozó vizsgálat tárgyát képező termék azonos az eredeti vizsgálat tárgyát képező termékkel, vagyis a Tajvanról származó, jelenleg az ex 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 és 7220 20 89 KN-kód alá tartozó, rozsdamentes acélból készült, hidegen síkhengerelt (hidegen tömörített), de tovább nem megmunkált termékek (a továbbiakban: érintett termék).

               (19)

               A rozsdamentes acélból készült, hidegen síkhengerelt termékek felhasználási területe igen széles körű, például háztartási készülékek (például mosógépek és mosogatógépek belsejében), hegesztett csövek és orvostechnikai eszközök gyártása során, valamint az élelmiszer-feldolgozó és az autóiparban is használják azokat.

               (20)

               Az újbóli vizsgálat kimutatta, hogy az érintett termék és a tajvani belföldi piacon gyártott és értékesített termék alapvető jellemzői és alapvető felhasználási területei egyaránt megegyeznek. A Bizottság ezért úgy döntött, hogy az említett termékek az alaprendelet 1. cikkének (4) bekezdése értelmében vett hasonló termékeknek minősülnek.

         3.   TÉNYMEGÁLLAPÍTÁSOK

               (21)

               Az alaprendelet 12. cikke szerinti, újbóli, visszanyerésre vonatkozó vizsgálat célja annak megállapítása, hogy az eredeti intézkedések bevezetése óta csökkentek-e az exportárak, vagy az Unióban az érintett termék viszonteladói ára vagy az azt követő eladási ára nem kielégítő mértékben változott-e. Amennyiben megállapítják, hogy csökkentek az exportárak, második lépésként új dömpingkülönbözetet számítanak ki.

         3.1.   Az exportárak csökkenése

               (22)

               Az exportárak csökkenésének megállapításakor a Bizottság megállapította az újbóli, visszanyerésre vonatkozó vizsgálati időszakban az egyes vizsgált exportáló gyártók által felszámított exportárat, és ezeket az árakat összehasonlította az eredeti vizsgálati időszakban meghatározott megfelelő exportárakkal.

               (23)

               Az exportáló gyártók az Unióba vagy közvetlenül független vevőknek, vagy velük kapcsolatban álló, Tajvanon működő vállalatokon keresztül exportáltak.

               (24)

               Az exportár az alaprendelet 2. cikkének (8) bekezdésével összhangban az érintett termékért az Unióba történő kivitelre való értékesítéskor ténylegesen fizetett vagy fizetendő ár volt.

               (25)

               A Bizottság valamennyi exportáló gyártó esetében összehasonlította az értékesített terméktípusoknak az újbóli, visszanyerésre vonatkozó vizsgálati időszak alatti árát az eredeti vizsgálati időszakban értékesített ugyanazon terméktípusok árával, és azok esetében kiszámította az exportárak csökkenésének súlyozott átlagát.

               (26)

               A fent említett összehasonlítást euróban végezték, a dömpingellenes kérdőívekben az exportőrök és az exportáló gyártók számára megadott átváltási árfolyamok alkalmazásával.

               (27)

               Az Unióba irányuló exportárak gyártelepi alapon történő összehasonlításából az derült ki, hogy az összes exportáló gyártó/csoport esetében csökkentek az exportárak. Az euróban kifejezett exportárcsökkenés a következő volt:

                  1. táblázat

                  Az exportárak csökkenése

                           Exportáló gyártó/csoport

                           Az exportár alakulása az eredeti vizsgálati időszaktól az újbóli, visszanyerésre vonatkozó vizsgálati időszakig

                           Jie Jin Material Science

                           – 3,3 %

                           Tang Eng Iron Works Co., Ltd. és Yieh United Steel Corporation

                           – 11,2 %

                           Yuan Long Stainless Steel

                           – 2,3 %

         3.2.   Dömping

               (28)

               Miután a Bizottság az összes együttműködő exportáló gyártó esetében megállapította az exportárak csökkenésének mértékét, az alaprendelet 2. cikkének megfelelően újraszámította a dömpingkülönbözeteket.

               (29)

               Valamennyi együttműködő exportáló gyártó kérte rendes értékének az alaprendelet 12. cikkének (5) bekezdése szerinti felülvizsgálatát.

         3.2.1.   Rendes érték

               (30)

               Az alaprendelet 2. cikkének (2) bekezdése alapján a Bizottság először megvizsgálta, hogy az egyes együttműködő exportáló gyártók esetében a belföldi értékesítés összmennyisége reprezentatívnak minősül-e. A belföldi értékesítés akkor reprezentatív, ha a hasonló termék független vevők részére belföldi piacon bonyolított belföldi értékesítésének teljes volumene az exportáló gyártó esetében eléri az érintett termék Unióba irányuló kivitel keretében értékesített teljes volumenének legalább 5 %-át az újbóli, visszanyerésre vonatkozó vizsgálati időszak alatt. Ennek alapján megállapítást nyert, hogy a hasonló termék hazai piacon bonyolított összértékesítése az exportáló gyártók mindegyike esetében reprezentatív volt.

               (31)

               A Bizottság ezt követően azonosította azokat a belföldön értékesített terméktípusokat, amelyek a reprezentatív belföldi értékesítésekkel rendelkező exportáló gyártók esetében azonosak vagy összehasonlíthatóak voltak az Unióba irányuló kivitel keretében értékesített terméktípusokkal.

               (32)

               A Bizottság ezután – az alaprendelet 2. cikkének (2) bekezdése szerint – megvizsgálta minden egyes, az Unióba irányuló kivitel keretében értékesített terméktípusokkal azonos vagy összehasonlítható terméktípus tekintetében, hogy az egyes együttműködő exportáló gyártók hazai piacon történt belföldi értékesítése reprezentatív volt-e. Egy adott terméktípus belföldi értékesítése abban az esetben reprezentatív, ha e terméktípus az újbóli, visszanyerésre vonatkozó vizsgálati időszak alatti, független vevők részére történt belföldi értékesítésének teljes volumene eléri az Unióba irányuló kivitel keretében értékesített azonos vagy összehasonlítható terméktípus teljes volumenének legalább 5 %-át.

               (33)

               A Bizottság ezt követően minden egyes terméktípus esetében meghatározta a független vevőknek a belföldi piacon történt nyereséges értékesítések újbóli, visszanyerésre vonatkozó időszak alatti részarányát – az alaprendelet 2. cikkének (4) bekezdésével összhangban – annak megállapítása céljából, hogy a rendes érték kiszámítását a tényleges belföldi értékesítések alapján végezze-e el.

               (34)

               A Bizottság a rendes értéket az újbóli, visszanyerésre vonatkozó vizsgálati időszak alatti összes belföldi értékesítés árainak súlyozott átlagaként, vagy kizárólag a nyereséges értékesítések súlyozott átlagaként számította ki. Azon értékeket, amelyek kiszámításához valutaátszámításra volt szükség, a Bizottság által a dömpingellenes kérdőíven megadott havi átváltási árfolyam vagy az exportáló gyártók tajvani vámtételeken alapuló belső átváltási árfolyamának alkalmazásával számították át. Az újbóli, visszanyerésre vonatkozó vizsgálati időszak alatt nem volt lényeges különbség az említett két árfolyam között.

               (35)

               Amennyiben a hasonló termék terméktípusának értékesítésére nem vagy nem megfelelő mennyiségben került sor a szokásos kereskedelmi forgalom keretében, a Bizottság a rendes értéket az alaprendelet 2. cikkének (3) és (6) bekezdésével összhangban képezte.

               (36)

               A rendes érték számtani képzésekor az együttműködő exportáló gyártók hasonló termékének az újbóli, visszanyerésre vonatkozó vizsgálati időszak alatti átlagos termelési költségéhez hozzáadta az alábbiakat:

                           —

                           a hasonló termék szokásos kereskedelmi forgalom keretében bonyolított belföldi értékesítésével az újbóli, visszanyerésre vonatkozó vizsgálati időszak alatt az együttműködő exportáló gyártóknál felmerült értékesítési, általános és igazgatási költségek (a továbbiakban: SGA-költségek) súlyozott átlaga, valamint

                           —

                           a hasonló termék szokásos kereskedelmi forgalom keretében bonyolított belföldi értékesítésével az újbóli, visszanyerésre vonatkozó vizsgálati időszak alatt az együttműködő exportáló gyártók által elért nyereség súlyozott átlaga.

               (37)

               Egy exportáló gyártó az érintett termék egy alkotóelemét vele kapcsolatban álló – bizonyos vevőspecifikus módosításokat (többek között vágást, hasítást, fényezést) nyújtó – szolgáltatóközpontján keresztül értékesítette. Ezen exportáló gyártó esetében a konszolidált gyártási költségeket úgy számították ki, hogy az említett többletköltségeket a súlyozott átlagon alapuló módszer alkalmazásával hozzáadták a megfelelő terméktípus költségéhez.

               (38)

               Az eredeti vizsgálattal megegyezően, a hasonló termék egyes, tajvani piacon bonyolított értékesítései olyan forgalmazók felé történtek, amelyek a továbbiakban exportálták a terméket.

               (39)

               Erre figyelemmel a Bizottság figyelmen kívül hagyta az összes olyan értékesítést, amelyet a – a mintavétel során adott válaszai alapján a továbbfeldolgozott termékek nagy többségét exportáló – legnagyobb tajvani forgalmazó/szolgáltatóközpont felé bonyolítottak le. A Bizottság figyelmen kívül hagyta továbbá a vámraktárba vagy a nemzetközi kikötőbe irányuló, kivitelre szánt belföldi értékesítéseket.

               (40)

               Egy exportáló gyártó az érintett termékkel és a más exportáló gyártóktól vásárolt hasonló termékkel foglalkozó szolgáltatóközpontként is működött. Ezen exportáló gyártó esetében a Bizottság a rendes érték és az exportár kiszámítása során csak az adott exportáló gyártó által előállított hidegen hengerelt termékeket vette figyelembe.

         3.2.2.   Exportár

               (41)

               A Bizottság a fenti (22)–(24) preambulumbekezdésben kifejtettek szerint határozta meg az újbóli, visszanyerésre vonatkozó vizsgálati időszak alatti exportárat.

         3.2.3.   Összehasonlítás

               (42)

               A Bizottság a rendes értéket és az exportáló gyártók exportárát gyártelepi paritáson hasonlította össze.

               (43)

               Amennyiben a tisztességes összehasonlítás biztosítása érdekében indokolt volt, a Bizottság az alaprendelet 2. cikke (10) bekezdésének megfelelően kiigazította a rendes értéket és/vagy az exportárat az árakat és az árak összehasonlíthatóságát befolyásoló különbségek tekintetében. Kiigazításokat végeztek a fuvarozási, biztosítási, anyagmozgatási, rakodási és mellékköltségek, valamint a csomagolás, a hitelköltségek, a banki költségek és a jutalékok tekintetében.

         3.2.4.   Dömpingkülönbözetek

               (44)

               A Bizottság az alaprendelet 2. cikkének (11) és (12) bekezdésével összhangban az együttműködő exportáló gyártók esetében a hasonló termék minden egyes típusára vonatkozó rendes érték súlyozott átlagát összehasonlította az érintett termék megfelelő típusára vonatkozó exportár súlyozott átlagával.

               (45)

               Ez alapján a súlyozott átlagú dömpingkülönbözetek a vámfizetés előtti, uniós határparitáson számított CIF-ár százalékában kifejezve a következők:

                  2. táblázat

                  Dömpingkülönbözetek, Tajvan

                           Exportáló gyártó/csoport

                           Az újbóli, visszanyerésre vonatkozó vizsgálati időszak alatti dömpingkülönbözet

                           Jie Jin Material Science

                           2,6 %

                           Tang Eng Iron Works Co., Ltd. és Yieh United Steel Corporation

                           Nincs dömping

                           Yuan Long Stainless Steel

                           Nincs dömping

         4.   KÖVETKEZTETÉS

               (46)

               A dömpingkülönbözetek újraszámítása azt mutatta, hogy az eredeti vizsgálatban vizsgált vállalatokból álló csoport esetében csökkent a dömpingkülönbözet. A másik két – az eredeti vizsgálatban együtt nem működő – együttműködő vállalat esetében a dömpingkülönbözet alacsonyabb, mint a jelenleg alkalmazandó vámtétel.

               (47)

               Következésképpen, az újbóli, visszanyerésre vonatkozó vizsgálatot a hatályban levő intézkedések módosítása nélkül le kell zárni.

               (48)

               Az újbóli vizsgálat megállapításairól az érdekelt feleket tájékoztatták. Csak az Eurofer nyújtott be észrevételeket.

               (49)

               Az Eurofer írásbeli beadványában és a meghallgatás során csalódottságának adott hangot a Bizottság újbóli vizsgálatának eredményét illetően. Az Eurofer azt állította, hogy a Bizottság nem vette kellő mértékben figyelembe a tajvani belföldi piac állítólagos torzulásait.

               (50)

               Az Eurofer állításában szereplő első torzulás a tajvani kereskedők/forgalmazók kiviteléhez és az exportkedvezmények rendszeréhez kapcsolódott. Az Eurofer erre vonatkozóan további bizonyítékokat bocsátott a Bizottság rendelkezésére.

               (51)

               Az Eurofer állításában szereplő második torzulás a tajvani acélművek és egyes kereskedőik/forgalmazóik közötti kapcsolatra vonatkozott. Az Eurofer érvelése szerint a Bizottságnak arra a következtetésre kellene jutnia, hogy az együtt nem működés esete áll fenn, és a rendelkezésre álló tényekre kellene támaszkodnia.

               (52)

               A Bizottság az eredeti vizsgálatnak köszönhetően, valamint az újbóli vizsgálat során összegyűjtött és ellenőrzött adatok alapján alapos ismeretekkel rendelkezett a tajvani piacról. A Bizottság az összes rendelkezésre álló információt felhasználta a rendes értékek pontos – a (39) és (40) preambulumbekezdésben ismertetettek szerint végzett – meghatározásához.

               (53)

               A Bizottság – az eredeti vizsgálattal összhangban – az alaprendeletben előírt módszert alkalmazta, és megfelelően figyelembe vette a tajvani belföldi piac sajátosságait. A Bizottság arra a következtetésre jutott, hogy ha a rendes értéket– a (39) és (40) preambulumbekezdésekben leírtaknak megfelelően – több, bizonyos szervezetek felé történt értékesítés figyelmen kívül hagyásával számítja ki, akkor objektívebben jár el annál, mintha a jelen ügyben rendelkezésre álló ellentmondásos tények alapján végezné a számítást. Mivel az Eurofer állítása nem tartalmazott semmilyen olyan gyökeresen új információt, ami indokolta volna a módszer megváltoztatását, a Bizottság megerősítette a fenti (47) preambulumbekezdésben foglalt következtetést.

               (54)

               Ez a rendelet összhangban van az (EU) 2016/1036 rendelet 15. cikkének (1) bekezdése szerint létrehozott bizottság véleményével,

         ELFOGADTA EZT A RENDELETET:
   1. cikk
   A Tajvanról származó, rozsdamentes acélból készült, hidegen síkhengerelt termékek behozatalára irányuló újbóli, visszanyerésre vonatkozó vizsgálat az (EU) 2016/1036 rendelet 12. cikkének megfelelően a hatályban levő dömpingellenes intézkedések módosítása nélkül megszűnik.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 10-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 224., 2015.8.27., 10. o.

      (3)  HL C 291., 2016.8.11., 7. o.


title: A Bizottság (EU) 2017/295 végrehajtási rendelete (2017. február 20.) a franciaországi baromfihús-ágazatot érintő rendkívüli piactámogatási intézkedésekről

text:
               21.2.2017

               HU

               Az Európai Unió Hivatalos Lapja

               L 43/196

         A BIZOTTSÁG (EU) 2017/295 VÉGREHAJTÁSI RENDELETE
   (2017. február 20.)
   a franciaországi baromfihús-ágazatot érintő rendkívüli piactámogatási intézkedésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 220. cikke (1) bekezdésének a) pontjára,
   mivel:

               (1)

               2015. november 24. és 2016. augusztus 6. között Franciaországban számos esetben erősítették meg és jelentették a H5 altípusba tartozó magas patogenitású madárinfluenza megjelenését. Összességében 81 előfordulást erősítettek meg Délnyugat-Franciaországban. Az érintett fajok a kacsa, a liba, a tojótyúk, a pulyka, a Gallus domesticus fajba tartozó tenyésztyúk, a kakas, a csirke, a gyöngytyúk és a fácán.

               (2)

               Franciaország gyorsan és megfelelően reagált, meghozva a 2005/94/EK tanácsi irányelv (2) értelmében megkövetelt minden szükséges állat-egészségügyi intézkedést.

               (3)

               A francia hatóságok ellenőrző, megfigyelési és megelőző intézkedéseket foganatosítottak, valamint védő-, megfigyelési és további, korlátozás alatt álló körzeteket hoztak létre az (EU) 2015/2239 (3), (EU) 2015/2460 (4), (EU) 2016/42 (5), (EU) 2016/237 (6) és (EU) 2016/447 (7) bizottsági végrehajtási határozatnak megfelelően. A járvány elterjedésének féken tartása és megelőzése érdekében a francia hatóságok a következő intézkedéseket hozták:

                           a)

                           az állatok bevitelének tilalma a további, korlátozás alatt álló körzetben, illetve a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – kitörése nyomán kialakított védő- és megfigyelési körzetben található kacsa- és libatenyésztő gazdaságokban. A további, korlátozás alatt álló körzetben található kacsa- és libatenyésztő gazdaságokban elrendelt beviteli tilalom elsődleges célja egy 16 hetes, elnéptelenítési időszak biztosítása;

                           b)

                           a betegségre fogékony baromfiállomány nagy hányada mozgásának tilalma, illetve az élő baromfi kereskedelmének tilalma a további, korlátozás alatt álló körzeten kívül;

                           c)

                           hosszabb pihentetési időszak a kacsa- és libatenyésztő gazdaságokon kívüli egyéb, a betegségre fogékony baromfiféléket tenyésztő gazdaságokban a védő-, a megfigyelési és a további, korlátozás alatt álló körzetben, ideértve a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – előfordulása nyomán kialakított védő- és megfigyelési körzetet is.

               (4)

               Ezen intézkedések alkalmazásának köszönhetően a francia hatóságok sikeresen megszűntették a járványveszélyt. Az uniós és nemzeti állat-egészségügyi intézkedéseket 2016. szeptember 15-ig alkalmazták, kivéve a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – előfordulása nyomán kialakított védő- és megfigyelési körzetben található baromfitartó gazdaságokat, amelyekben az intézkedések augusztus 25-ig, szeptember 25-ig, illetve október 3-ig maradtak érvényben.

               (5)

               A francia hatóságok arról értesítették a Bizottságot, hogy a szükséges és a járvány terjedésének megakadályozása és felszámolása érdekében meghozott közegészségügyi és állat-egészségügyi intézkedések kihatással voltak a gazdasági szereplők széles körére, akik a 652/2014/EU európai parlamenti és tanácsi rendelet (8) értelmében igénybe vehető uniós pénzügyi támogatásra nem jogosult bevételkieséseket szenvedtek el.

               (6)

               2016. április 20-án, szeptember 20-án és október 24-én a Bizottsághoz hivatalos kérelem érkezett a francia hatóságoktól az 1308/2013/EU rendelet 220. cikkének (3) bekezdése szerinti egyes rendkívüli intézkedések társfinanszírozása iránt.

               (7)

               Az alkalmazott állat-egészségügyi intézkedések eredményeként teljes beviteli tilalmat rendeltek el a további, korlátozás alatt álló körzetben, illetve a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – kitörése nyomán kialakított védő- és megfigyelési körzetben található kacsa- és libatenyésztő gazdaságokban. Ez termeléskiesést eredményezett az érintett kacsa- és libatenyészetekben a baromfihús tekintetében. E veszteségeket tehát indokolt ellentételezni.

               (8)

               Az állat-egészségügyi intézkedések eredményeként nem volt lehetőség a termelési ciklus végén járó tojótyúkok és a Gallus domesticus fajba tartozó tenyésztyúkok elszállítására a további, korlátozás alá eső körzetből az erre szakosodott vágóhidakra, hogy hústermelés céljára levágják azokat. Így a tojótyúkok és a Gallus domesticus fajba tartozó tenyésztyúkok azon termelőinek, amelyek a korlátozás alá eső körzetben találhatók, vágóhidakon vagy a gazdaság területén kellett levágniuk vagy meg kellett semmisíteniük az állatokat, ami termelési veszteséget okozott nekik. E veszteségeket tehát indokolt ellentételezni.

               (9)

               Az állat-egészségügyi intézkedések eredményeként a védőkörzetben, a megfigyelési körzetben és a további, korlátozás alatt álló körzetben, illetve a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – kitörése nyomán kialakított védő- és megfigyelési körzetben található gazdaságokban meghosszabbították a pihentetési időszakot a normál, a bio-, a „Label Rouge” címkével ellátott vagy szabadtartásos csirke és kakas, a „Label Rouge” címkével ellátott vagy szabadtartásos gyöngytyúk, a pulyka és a fácán tekintetében. Ez termeléskiesést eredményezett az érintett gazdaságokban a baromfihús tekintetében. E veszteségeket tehát indokolt ellentételezni.

               (10)

               Az állat-egészségügyi intézkedések eredményeként a korlátozás alá eső körzeten kívül nem lehetett értékesíteni a csirke-, tojótyúk-, gyöngytyúk- és pulyka-élőállományt. Ez termeléskiesést eredményezett a korlátozás alá eső körzeten belül található csirke-, tojótyúk-, gyöngytyúk- és pulyka-élőállomány termelői számára. E veszteségeket tehát indokolt ellentételezni.

               (11)

               Az 1308/2013/EU rendelet 220. cikkének (5) bekezdésével összhangban az Unió a Franciaország által a rendkívüli piactámogatási intézkedések miatt viselt kiadások 50 %-ával egyenértékű társfinanszírozást nyújthat. Franciaország kérelmének vizsgálatát követően a Bizottságnak meg kell állapítania az egyes rendkívüli piactámogatási intézkedések keretében támogatásra jogosult maximális mennyiségeket.

               (12)

               A túlkompenzáció elkerülése érdekében technikai és gazdasági tanulmányokra, illetve könyvelési dokumentumokra támaszkodva minden egyes állattípus és termék tekintetében meg kell állapítani a társfinanszírozás megfelelő mértékű átalányösszegét, nem csak a tenyésztett állatfajok szerint, hanem egyrészről a tenyésztési módszer – nevezetesen normál tenyésztés, szabadtartásos tenyésztés, nemzeti rendszer szerinti tanúsított tenyésztés, a „Label Rouge” rendszer szerinti tanúsított tenyésztés, oltalom alatt álló földrajzi jelzés hatálya alá tartozó tenyésztés – alapján, másrészről pedig a termelési ciklus hossza – a kizárólag élőállat-tenyésztéssel foglalkozó termelők hosszú kacsa- és libatenyésztési ciklusa, az élőállat-tenyésztéssel és feldolgozott termékek előállításával foglalkozó termelők rövid kacsa- és libatenyésztési ciklusa – alapján is.

               (13)

               A kettős finanszírozás elkerülése érdekében figyelmet kell fordítani arra, hogy a veszteségeket nem kompenzálták-e állami támogatásból vagy biztosítás révén, és hogy az e rendelet szerinti uniós társfinanszírozás csak olyan termékek és állatok kapcsán legyen igénybe vehető, amelyekre vonatkozóan a 652/2014/EU rendelet értelmében nem vettek igénybe uniós pénzügyi hozzájárulást.

               (14)

               Az e rendeletben előírt rendkívüli piactámogatási intézkedések körét és időtartamát az érintett piac támogatásához szükséges mértékre kell korlátozni; nevezetesen azok kizárólag a szabályozás alá eső körzetekben található baromfihús-termelő gazdaságokra korlátozódhatnak, és csak a magas patogenitású madárinfluenza 81 előfordulása szempontjából releváns uniós és francia jogszabályokban előírt állat-egészségügyi intézkedések időtartamára terjedhetnek ki.

               (15)

               A szóban forgó rendkívüli piactámogatási intézkedések hatékony pénzgazdálkodásának biztosítása érdekében csak azon kifizetések tekintetében nyújtható uniós társfinanszírozás, amelyeket Franciaország legkésőbb 2017. szeptember 30-ig teljesít a kedvezményezetteknek. A 907/2014/EU felhatalmazáson alapuló bizottsági rendelet (9) 5. cikkének (2) bekezdése nem alkalmazható.

               (16)

               A kifizetések jogszerűségének és pontosságának biztosítása érdekében a francia hatóságoknak előzetes ellenőrzéseket kell végezniük.

               (17)

               Az uniós pénzügyi ellenőrzés céljára a francia hatóságoknak továbbítaniuk kell a Bizottság felé a kifizetések elszámolását.

               (18)

               Az intézkedések Franciaország általi haladéktalan végrehajthatósága érdekében indokolt előírni, hogy e rendelet az Európai Unió Hivatalos Lapjában való kihirdetését követő napon lépjen hatályba.

               (19)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A Franciaország által 2015. november 24. és 2016. augusztus 5. között észlelt és jelentett, a H5 altípusba tartozó, magas patogenitású madárinfluenza 81 előfordulása által erősen sújtott baromfihús-piac számára biztosított támogatások kapcsán Franciaországnál felmerült kiadásokhoz az Unió 50 %-os társfinanszírozást nyújt.
   A kiadásokhoz csak a mellékletben felsorolt uniós és francia jogszabályokban előírt állat-egészségügyi intézkedések alkalmazásának időtartamára nyújtható uniós társfinanszírozás.
   A kiadásokhoz csak azon baromfitartó gazdaságok esetében nyújtható uniós társfinanszírozás, amelyek az említett állat-egészségügyi intézkedések hatálya alá esnek, és amelyek Franciaországnak a mellékletben felsorolt uniós és francia jogszabályokban megjelölt területein találhatók.
   A kiadásokhoz csak akkor nyújtható uniós társfinanszírozás, ha Franciaország legkésőbb 2017. szeptember 30-ig teljesíti a kifizetéseket a kedvezményezetteknek. A 907/2014/EU felhatalmazáson alapuló rendelet 5. cikkének (2) bekezdése nem alkalmazandó.
   2. cikk
   Az uniós társfinanszírozás maximális mértéke a következő:

               a)

               A további, korlátozás alatt álló körzetben, illetve a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – előfordulása nyomán kialakított védő- és megfigyelési körzetben található kacsa- és libatenyésztő gazdaságok által elszenvedett termeléskiesés esetében egyedenként a következő átalányösszegek alkalmazandók, összesen maximum 40 000 002 EUR összeghatárig:

                           i.

                           A rövid termelési ciklust alkalmazó termelők esetében:

                                       —

                                       a 0105 99 10 KN-kód alá tartozó előnevelt mulard kacsa:
                                       egyedenként 0,24 EUR maximum 724 512 egyedre;

                                       —

                                       a 0105 99 10 KN-kód alá tartozó növendék mulard kacsa:
                                       egyedenként 1,13 EUR maximum 606 172 egyedre;

                                       —

                                       a 0105 99 10 KN-kód alá tartozó hízott mulard kacsa:
                                       egyedenként 4,41 EUR maximum 690 431 egyedre;

                                       —

                                       a 0105 99 10 KN-kód alá tartozó mulard kacsa, egész levágott állat:
                                       egyedenként 2,20 EUR maximum 664 261 egyedre;

                                       —

                                       a 0105 99 10 KN-kód alá tartozó mulard kacsa, darabolt levágott állat:
                                       egyedenként 4,275 EUR maximum 578 814 egyedre;

                                       —

                                       a 0105 99 10 KN-kód alá tartozó mulard kacsa, feldolgozott termék:
                                       egyedenként 19,055 EUR maximum 321 019 egyedre;

                                       —

                                       a 0105 99 20 KN-kód alá tartozó előnevelt liba:
                                       egyedenként 2,455 EUR maximum 15 769 egyedre;

                                       —

                                       a 0105 99 20 KN-kód alá tartozó liba, egész levágott állat:
                                       egyedenként 10,595 EUR maximum 14 560 egyedre;

                                       —

                                       a 0105 99 20 KN-kód alá tartozó liba, feldolgozott termék:
                                       egyedenként 23,33 EUR maximum 11 024 egyedre;

                                       —

                                       a 0105 99 10 KN-kód alá tartozó pecsenyekacsa:
                                       egyedenként 1,37 EUR maximum 25 831 egyedre;

                                       —

                                       a 0105 99 20 KN-kód alá tartozó liba:
                                       egyedenként 2,855 EUR maximum 7 156 egyedre;

                           ii.

                           A hosszú termelési ciklust alkalmazó termelők esetében:

                                       —

                                       a 0105 99 10 KN-kód alá tartozó három napos mulard kacsa:
                                       egyedenként 0,0487 EUR maximum 668 427 egyedre;

                                       —

                                       a 0105 99 10 KN-kód alá tartozó normál tenyésztésű, OFJ és „Label Rouge” címkés előnevelt mulard kacsa:
                                       egyedenként 0,24 EUR maximum 10 115 677 egyedre;

                                       —

                                       a 0105 99 10 KN-kód alá tartozó normál tenyésztésű növendék mulard kacsa:
                                       egyedenként 0,515 EUR maximum 646 195 egyedre;

                                       —

                                       a 0105 99 10 KN-kód alá tartozó növendék OFJ mulard kacsa:
                                       egyedenként 0,68 EUR maximum 8 737 557 egyedre;

                                       —

                                       a 0105 99 10 KN-kód alá tartozó „Label Rouge” címkés növendék mulard kacsa:
                                       egyedenként 0,81 EUR maximum 808 848 egyedre;

                                       —

                                       a 0105 99 10 KN-kód alá tartozó normál tenyésztésű hízott mulard kacsa:
                                       egyedenként 1,48 EUR maximum 900 255 egyedre;

                                       —

                                       a 0105 99 10 KN-kód alá tartozó hízott OFJ mulard kacsa:
                                       egyedenként 1,645 EUR maximum 7 818 392 egyedre;

                                       —

                                       a 0105 99 10 KN-kód alá tartozó „Label Rouge” címkés hízott mulard kacsa:
                                       egyedenként 2,63 EUR maximum 559 637 egyedre;

                                       —

                                       a 0105 99 10 KN-kód alá tartozó normál tenyésztésű pézsmakacsa:
                                       egyedenként 0,48 EUR maximum 71 331 egyedre;

                                       —

                                       a 0105 99 10 KN-kód alá tartozó tanúsított pézsmakacsa:
                                       egyedenként 0,585 EUR maximum 7 579 egyedre;

                                       —

                                       a 0105 99 10 KN-kód alá tartozó „Label Rouge” címkés pézsmakacsa:
                                       egyedenként 0,625 EUR maximum 28 344 egyedre;

                                       —

                                       a 0105 99 10 KN-kód alá tartozó tőkés réce:
                                       egyedenként 1,1325 EUR maximum 7 392 egyedre;

                                       —

                                       a 0105 99 20 KN-kód alá tartozó növendék liba:
                                       egyedenként 2,855 EUR maximum 50 179 egyedre;

                                       —

                                       a 0105 99 20 KN-kód alá tartozó hízott liba:
                                       egyedenként 5,54 EUR maximum 49 500 egyedre;

               b)

               A további, korlátozás alatt álló körzetben található gazdaságok által a tojótyúkok és a Gallus domesticus fajba tartozó tenyésztyúkok vágóhídon vagy a gazdaság területén, a termelési ciklus végén történő kényszervágása és megsemmisítése miatt elszenvedett termeléskiesés nyomán egyedenként a következő átalányösszegek alkalmazandók, összesen maximum 519 155 EUR összeghatárig:

                           —

                           A 0105 94 00 KN-kód alá tartozó, a termelési ciklus végén járó tojótyúkok és a Gallus domesticus fajba tartozó tenyésztyúkok elszállítása, vágóhídon történő kényszervágása és megsemmisítése:
                           egyedenként 0,2645 EUR maximum 1 902 064 egyedre;

                           —

                           A 0105 94 00 KN-kód alá tartozó, Gallus domesticus fajú tenyésztyúkok leölése és megsemmisítése a gazdaságban:
                           egyedenként 1,055 EUR maximum 15 222 egyedre;

               c)

               A védőkörzetekben, a megfigyelési körzetekben és a további, korlátozás alatt álló körzetben, köztük a magas patogenitású madárinfluenza legutóbbi négy – 2016. július 15-i, július 18-i, július 25-i és augusztus 5-i – kitörése nyomán kialakított védő- és megfigyelési körzetekben található gazdaságokban a normál, a bio-, a „Label Rouge” címkével ellátott vagy szabadtartásos csirke és kakas, a „Label Rouge” címkével ellátott vagy szabadtartásos gyöngytyúk, a pulyka és a fácán tekintetében a meghosszabbított pihentetési időszak miatt egyedenként és naponta a következő átalányösszegek alkalmazandók, összesen maximum 1 430 908 EUR összeghatárig:

                           —

                           a 0105 94 00 KN-kód alá tartozó normál csirke és kakas:
                           egyedenként és naponta 0,00191 EUR maximum 31 247 850 egyedre és maximum 626 466 EUR összegig;

                           —

                           a 0105 94 00 KN-kód alá tartozó „Label Rouge” címkés vagy szabadtartásos csirke:
                           egyedenként és naponta 0,00416563 EUR maximum 14 105 345 egyedre és maximum 616 878 EUR összegig;

                           —

                           a 0105 94 00 KN-kód alá tartozó biocsirke:
                           egyedenként és naponta 0,005050685 EUR maximum 700 201 egyedre és maximum 37 039 EUR összegig;

                           —

                           a 0105 99 50 KN-kód alá tartozó „Label Rouge” címkés vagy szabadtartásos gyöngytyúk:
                           egyedenként és naponta 0,00365332 EUR maximum 1 405 735 egyedre és maximum 53 856 EUR összegig;

                           —

                           a 0105 99 30 KN-kód alá tartozó pulyka:
                           egyedenként és naponta 0,005195 EUR maximum 1 533 617 egyedre és maximum 83 371 EUR összegig;

                           —

                           a 0106 39 80 KN-kód alá tartozó fácán;
                           egyedenként és naponta 0,000605 EUR maximum 2 102 602 egyedre és maximum 13 298 EUR összegig;

               d)

               A francia nemzeti piacra szánt előnevelt csirke, gyöngytyúk és pulyka élőállatok, az uniós piacra szánt előnevelt pulyka élőállatok, előnevelt tojótyúk élőállatok, felnőtt csirke élőállatok és felnőtt gyöngytyúk élőállatok tekintetében elszenvedett termeléskiesés nyomán egyedenként a következő átalányösszegek alkalmazandók, összesen maximum 545 152 EUR összeghatárig:

                           —

                           a 0105 94 00 KN-kód alá tartozó előnevelt csirke élőállat:
                           egyedenként 0,591 EUR maximum 183 439 egyedre;

                           —

                           a 0105 99 50 KN-kód alá tartozó előnevelt gyöngytyúk élőállat:
                           egyedenként 0,4955 EUR maximum 126 996 egyedre;

                           —

                           a 0105 99 30 KN-kód alá tartozó, a francia nemzeti piacra szánt előnevelt pulyka élőállat:
                           egyedenként 0,681 EUR maximum 21 166 egyedre;

                           —

                           a 0105 99 30 KN-kód alá tartozó, az uniós piacra szánt előnevelt pulyka élőállat:
                           egyedenként 0,633 EUR maximum 423 320 egyedre;

                           —

                           a 0105 94 00 KN-kód alá tartozó előnevelt tojótyúk élőállat:
                           egyedenként 0,43 EUR maximum 56 443 egyedre;

                           —

                           a 0105 94 00 KN-kód alá tartozó felnőtt csirke élőállat:
                           egyedenként 0,47 EUR maximum 98 775 egyedre;

                           —

                           a 0105 99 50 KN-kód alá tartozó felnőtt gyöngytyúk élőállat:
                           egyedenként 0,49 EUR maximum 42 332 egyedre;

         3. cikk
   E rendelet értelmében csak olyan állatok és termékek kapcsán vehető igénybe uniós társfinanszírozás, amelyek után állami támogatást vagy biztosítási kártérítést nem fizettek, és amelyek kapcsán a 652/2014/EU rendelet alapján nem nyújtottak uniós pénzügyi hozzájárulást.
   4. cikk
   Franciaország elvégzi az 1306/2013/EU európai parlamenti és tanácsi rendelet (10) 58. és 59. cikke szerinti adminisztratív és fizikai ellenőrzéseket.
   Ennek keretében a francia hatóságok meggyőződnek a következőkről:

               a)

               a támogatást kérelmező kedvezményezett jogosultsága;

               b)

               minden támogatásra jogosult kérelmező esetében: a tényleges termeléskiesés jogosultsága, mennyisége és értéke;

               c)

               annak kizárása, hogy a 2. cikkben említett veszteségek ellentételezéseként a támogatásra jogosult szereplők bármelyike egyéb forrásból finanszírozásban részesült.

         Az adminisztratív ellenőrzésen átesett, támogatható kérelmezők részére a támogatás folyósítható a további ellenőrzések – nevezetesen a helyszíni ellenőrzésre kiválasztott gazdálkodók ellenőrzésének – elvégzése előtt.
   Amennyiben az utóbbiak nem igazolják a termelő támogathatóságát, a támogatást vissza kell fizettetni és szankciókat kell alkalmazni.
   5. cikk
   A francia hatóságok eljuttatják a Bizottsághoz a kifizetések pénzügyi elszámolását.
   6. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 20-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).

      (3)  A Bizottság (EU) 2015/2239 végrehajtási határozata (2015. december 2.) a Franciaországban előforduló, a H5N1 és H5N2 altípusba tartozó, magas patogenitású madárinfluenzával kapcsolatos egyes védintézkedésekről (HL L 317., 2015.12.3., 37. o.).

      (4)  A Bizottság (EU) 2015/2460 végrehajtási határozata (2015. december 23.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről (HL L 339., 2015.12.24., 52. o.).

      (5)  A Bizottság (EU) 2016/42 végrehajtási határozata (2016. január 15.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról (HL L 11., 2016.1.16., 10. o.).

      (6)  A Bizottság (EU) 2016/237 végrehajtási határozata (2016. február 17.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról (HL L 44., 2016.2.19., 12. o.).

      (7)  A Bizottság (EU) 2016/447 végrehajtási határozata (2016. március 22.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat módosításáról (HL L 78., 2016.3.24., 76. o.).

      (8)  Az Európai Parlament és a Tanács 652/2014/EU rendelete (2014. május 15.) az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről (HL L 189., 2014.6.27., 1. o.).

      (9)  A Bizottság 907/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).

      (10)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549 o.).

      MELLÉKLET

         Az 1. cikkben hivatkozott franciaországi területek és érintett időszakok

      Az érintett franciaországi körzeteket és a 2005/94/EK irányelv szerinti időszakokat meghatározó jogszabályok:

                  —

                  A Bizottság (EU) 2015/2239 végrehajtási határozata (2015. december 2.) a Franciaországban előforduló, a H5N1 és H5N2 altípusba tartozó, magas patogenitású madárinfluenzával kapcsolatos egyes védintézkedésekről (HL L 317., 2015.12.3., 37. o.).

                  —

                  A Bizottság (EU) 2015/2460 végrehajtási határozata (2015. december 23.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről (HL L 339., 2015.12.24., 52. o.).

                  —

                  A Bizottság (EU) 2016/42 végrehajtási határozata (2016. január 15.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról (HL L 11., 2016.1.16., 10. o.).

                  —

                  A Bizottság (EU) 2016/237 végrehajtási határozata (2016. február 17.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról (HL L 44., 2016.2.19., 12. o.).

                  —

                  A Bizottság (EU) 2016/447 végrehajtási határozata (2016. március 22.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat módosításáról (HL L 78., 2016.3.24., 76. o.).

                  —

                     Arrêté du 2 décembre 2015 déterminant une zone réglementée à faible risque à la suite de la déclaration d'influenza aviaire hautement pathogène et limitant certains mouvements hors du territoire national depuis le département de la Dordogne (2015. december 2-i kormányrendelet a magas patogenitású madárinfluenza bejelentése nyomán meghatározott, alacsony kockázatú szabályozott körzet meghatározásáról, valamint egyes, a Dordogne megyéből Franciaországon kívülre irányuló árumozgások korlátozásáról, Journal Officiel de la République Française, 2016.12.3., 38/178).

                  —

                     Arrêté du 17 décembre 2015 déterminant des dispositions de lutte complémentaires contre l'influenza aviaire hautement pathogène suite à la détection de la maladie sur le territoire français (2015. december 17-i kormányrendelet a magas patogenitású madárinfluenza franciaországi észlelése nyomán kialakított további védőintézkedések meghatározásáról, Journal Officiel de la République Française, 2016.12.18., 56/142).

                  —

                     Arrêté du 15 Janvier 2016 modifiant l'arrêté du 17 décembre déterminant des dispositions de lutte complémentaires contre l'influenza aviaire hautement pathogène suite à la détection de la maladie sur le territoire français (2016. január 15-i kormányrendelet a magas patogenitású madárinfluenza franciaországi észlelése nyomán kialakított további védőintézkedések meghatározásáról szóló, december 17-i kormányrendelet módosításáról, Journal Officiel de la République Française, 2016.1.16., 31/85).

                  —

                     Arrêté du 9 février 2016 déterminant des dispositions de lutte complémentaire contre l'influenza hautement pathogène suite à la détection de la maladie sur le territoire français (2016. február 9-i kormányrendelet a magas patogenitású madárinfluenza franciaországi észlelése nyomán kialakított további védőintézkedések meghatározásáról, Journal Officiel de la République Française, 2016.2.10., 42/129).

                  —

                     Arrêté du 14 septembre 2016 déterminant des dispositions de lutte transitoires contre l'influenza aviaire hautement pathogène (2016. szeptember 14-i kormányrendelet a magas patogenitású madárinfluenza elleni átmeneti védőintézkedések meghatározásáról, Journal Officiel de la République Française, 2016.9.15., 33/100).

                  —

                  A magas patogenitású madárinfluenza igazolt előfordulásainak bejelentéséről szóló, 2015. november 24. és 2016. április 18. közötti prefektusi rendeletek.

                  —

                  A magas patogenitású madárinfluenza igazolt előfordulásainak megszűntetését bejelentő, 2015. november 24. és 2016. április 18. közötti prefektusi rendeletek.

                  —

                  A magas patogenitású madárinfluenza 2016. július 15-i, július 18-i, július 25-i és augusztus 5-i igazolt előfordulásainak bejelentéséről szóló prefektusi rendeletek.

                  —

                  A magas patogenitású madárinfluenza 2016. július 15-i, július 18-i, július 25-i és augusztus 5-i igazolt előfordulásainak megszűntetését bejelentő prefektusi rendeletek.


title: A Bizottság (EU) 2017/57 végrehajtási rendelete (2016. december 14.) az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán valamennyi állatfaj takarmány-adalékanyagaként történő engedélyezéséről (EGT-vonatkozású szöveg. )

text:
                  17.1.2017

                  HU

                  Az Európai Unió Hivatalos Lapja

                  L 13/153

            A BIZOTTSÁG (EU) 2017/57 VÉGREHAJTÁSI RENDELETE
      (2016. december 14.)
      az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán valamennyi állatfaj takarmány-adalékanyagaként történő engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke rendelkezik a 70/524/EGK tanácsi irányelv (2) alapján engedélyezett adalékanyagok újraértékeléséről.

                  (2)

                  Az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropiránt a 70/524/EGK irányelvnek megfelelően valamennyi állatfaj takarmány-adalékanyagaként, időkorlát nélkül engedélyezték. Az említett termékeket ezt követően – az 1831/2003/EK rendelet 10. cikke (1) bekezdésének megfelelően – mint meglévő termékeket felvették a takarmány-adalékanyagok nyilvántartásába.

                  (3)

                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be az érintett anyagoknak mint valamennyi állatfaj takarmány-adalékanyagának az újraértékelésére. A kérelmező azt kérte, hogy az említett adalékanyagokat az „érzékszervi tulajdonságokat javító adalékanyagok” adalékanyag-kategóriába sorolják be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  Az Európai Élelmiszerbiztonsági Hatóság (a továbbiakban: a Hatóság) 2013. március 12-i véleményében (3) megállapította, hogy a szóban forgó készítmények – a takarmányban történő javasolt felhasználási feltételek mellett – nincsenek káros hatással sem az állati és emberi egészségre, sem a környezetre. A Hatóság továbbá megállapította, hogy az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán takarmányban és élelmiszerben betöltött szerepe hasonló. A Hatóság már megállapította, hogy az élelmiszerek esetében ezek az anyagok hatékonyan alkalmazhatók, mivel fokozzák az élelmiszerek illatát és ízét. Ez a megállapítás tehát a takarmányra is kiterjeszthető. Mivel az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán ivóvízben való felhasználását nehéz ellenőrizni, amikor ezzel párhuzamosan takarmányban is használják, az ilyen felhasználást ki kell zárni. Ugyanakkor ezen anyagok alkalmazhatók vízzel bejuttatott takarmánykeverékben.

                  (5)

                  A megfelelőbb ellenőrzés érdekében korlátozásokat és feltételeket kell előírni. Mivel a maximális tartalom meghatározását nem indokolják biztonsági szempontok, valamint figyelembe véve a Hatóság által végzett újraértékelést, az adalékanyag címkéjén az ajánlott tartalmat kell feltüntetni. Amennyiben az anyag mennyisége meghaladja ezt a tartalmat, bizonyos információkat fel kell tüntetni az előkeverékek, a takarmánykeverékek és a takarmány-alapanyagok címkéjén.

                  (6)

                  A Hatóság megállapította, hogy az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán bőr-, szem- és légútirritáló. A Hatóság megállapította továbbá, hogy a 3,4-dihidrokumarin bőrszenzibilizáló hatású, és lenyelve ártalmas. Következésképpen megfelelő óvintézkedéseket kell tenni. A Hatóság megítélése szerint nem szükséges a forgalomba hozatalt követő egyedi nyomonkövetési előírásokat elrendelni. A hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagokra alkalmazott analitikai módszerről szóló jelentést.

                  (7)

                  Az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyagok használatát az e rendelet mellékletében meghatározottak szerint engedélyezni kell.

                  (8)

                  Mivel semmilyen biztonsági ok sem indokolja az 1,8-cineol, a 3,4-dihidrokumarin és a 2-(2-metilprop-1-enil)-4-metiltetrahidropirán engedélyezési feltételeit érintő módosítások azonnali alkalmazását, helyénvaló átmeneti időszakot biztosítani az érdekelt felek számára arra, hogy felkészülhessenek az engedélyezésből adódó új követelmények teljesítésére.

                  (9)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedélyezés
      A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyagok takarmány-adalékanyagként történő használata a mellékletben meghatározott feltételek mellett engedélyezett.
      2. cikk
      Átmeneti intézkedések
      (1)   A mellékletben meghatározott anyagok és az azokat tartalmazó előkeverékek, amelyeket 2017. augusztus 6. előtt állítottak elő és címkéztek fel a 2017. február 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
      (2)   A mellékletben meghatározott anyagokat tartalmazó azon takarmánykeverékek és takarmány-alapanyagok, amelyeket 2018. február 6. előtt állítottak elő és címkéztek fel a 2017. február 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat élelmiszer-termelő állatok takarmányozására szánják.
      (3)   A mellékletben meghatározott anyagokat tartalmazó azon takarmánykeverékek és takarmány-alapanyagok, amelyeket 2019. február 6. előtt állítottak elő és címkéztek fel a 2017. február 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat nem élelmiszer-termelő állatok takarmányozására szánják.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 14-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

         (3)  EFSA Journal 2012;10(3):2622 és EFSA Journal 2012;10(11):2967.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     További rendelkezések

                     Az engedély lejárta

                     mg/kg hatóanyag 12 %-os nedvességtartalmú teljes értékű takarmányban

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategória: érzékszervi tulajdonságokat javító adalékanyagok. Funkcionális csoport: aromaanyagok

                     2b03001

                     —

                     1,8-cineol

                        Az adalékanyag összetétele

                     1,8-cineol

                        A hatóanyag jellemzése

                     1,8-cineol

                        Eucalyptus globulusból desztillációval előállítva
                     Tisztaság: legalább 98 %
                     Kémiai képlet: C10H18O
                     CAS-szám: 470-82-6
                     FLAVIS-szám: 03.001

                        Analitikai módszer
                         (1)

                     A takarmány-adalékanyagban és a takarmányaroma-előkeverékekben az 1,8-cineol meghatározására.
                     Gázkromatográfiával kombinált tömegspektrometria retenciósidő-zárolással (GC-MS-RTL)

                     Minden állatfaj

                     —

                     —

                                 1.

                                 Az adalékanyag előkeverék formájában keverendő a takarmányba.

                                 2.

                                 Az adalékanyag és az előkeverékek használati utasításában fel kell tüntetni a tárolási és stabilitási körülményeket.

                                 3.

                                 Az ajánlott legnagyobb hatóanyag-tartalom: 12 %-os nedvességtartalmú teljes értékű takarmányban 5 mg/kg.

                                 4.

                                 Az adalékanyag címkéjén fel kell tüntetni a következőket:
                                 „Ajánlott legnagyobb hatóanyag-tartalom: 12 %-os nedvességtartalmú teljes értékű takarmányban: 5 mg/kg”

                                 5.

                                 Az előkeverékek, takarmány-alapanyagok és takarmánykeverékek címkéjén fel kell tüntetni a hatóanyag funkcionális csoportját, azonosító számát, megnevezését és hozzáadott mennyiségét, amennyiben a 12 %-os nedvességtartalmú teljes értékű takarmányban a hatóanyag hozzáadott mennyisége meghaladja a következő értéket: 5 mg/kg.

                                 6.

                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal, védőszemüveggel és védőkesztyűvel kell használni.

                     2027. február 6.

                     2b13009

                     —

                     3,4-dihidrokumarin

                        Az adalékanyag összetétele

                     3,4-dihidrokumarin

                        A hatóanyag jellemzése

                     3,4-dihidrokumarin
                     Kémiai szintézissel előállítva
                     Tisztaság: legalább 99 %
                     Kémiai képlet: C9H8O2

                     CAS-szám: 119-84-6
                     FLAVIS-szám: 13.009

                        Analitikai módszer
                         (1)

                     A takarmány-adalékanyagban és a takarmányaroma-előkeverékekben a 3,4-dihidrokumarin meghatározására.
                     Gázkromatográfiával kombinált tömegspektrometria retenciósidő-zárolással (GC-MS-RTL)

                     Minden állatfaj

                     —

                     —

                                 1.

                                 Az adalékanyag előkeverék formájában keverendő a takarmányba.

                                 2.

                                 Az adalékanyag és az előkeverékek használati utasításában fel kell tüntetni a tárolási és stabilitási körülményeket.

                                 3.

                                 Az ajánlott legnagyobb hatóanyag-tartalom: 12 %-os nedvességtartalmú teljes értékű takarmányban 5 mg/kg.

                                 4.

                                 Az adalékanyag címkéjén fel kell tüntetni a következőket:
                                 „12 %-os nedvességtartalmú teljes értékű takarmány ajánlott legnagyobb hatóanyag-tartalma: 5 mg/kg.”

                                 5.

                                 Az előkeverékek, takarmány-alapanyagok és takarmánykeverékek címkéjén fel kell tüntetni a hatóanyag funkcionális csoportját, azonosító számát, megnevezését és hozzáadott mennyiségét, amennyiben a 12 %-os nedvességtartalmú teljes értékű takarmányban a hatóanyag hozzáadott mennyisége meghaladja a következő értéket: 5 mg/kg.

                                 6.

                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal, védőszemüveggel és védőkesztyűvel kell használni.

                     2027. február 6.

                     2b13037

                     —

                     2-(2-metil-prop-1-enil)- 4-metil-tetrahidropirán

                        Az adalékanyag összetétele

                     2-(2-metil-prop-1-enil)- 4-metil-tetrahidropirán

                        A hatóanyag jellemzése

                     2-(2-metil-prop-1-enil)- 4-metil-tetrahidropirán
                     Kémiai szintézissel előállítva
                     Tisztaság: legalább 99 %
                     Kémiai képlet: C10H18O
                     CAS-szám: 16409-43-1
                     FLAVIS-szám: 13.037

                        Analitikai módszer
                         (1)

                     A takarmány-adalékanyagban és a takarmányaroma-előkeverékekben a 2-(2-metil-prop-1-enil)- 4-metil-tetrahidropirán azonosítására.
                     Analitikai módszer

                     Minden állatfaj

                     —

                     —

                     —

                                 1.

                                 Az adalékanyag előkeverék formájában keverendő a takarmányba.

                                 2.

                                 Az adalékanyag és az előkeverékek használati utasításában fel kell tüntetni a tárolási és stabilitási körülményeket.

                                 3.

                                 Az ajánlott legnagyobb hatóanyag-tartalom:
                                 Sertések és baromfi esetében: 0,5 mg/kg, minden egyéb faj és kategória esetében: 12 %-os nedvességtartalmú teljes értékű takarmányban 0,3 mg/kg.

                                 4.

                                 Az adalékanyag címkéjén fel kell tüntetni a következőket:
                                 „12 %-os nedvességtartalmú teljes értékű takarmány ajánlott legnagyobb hatóanyag-tartalma:

                                             —

                                             sertések és baromfi esetében 0,5 mg/kg;

                                             —

                                             egyéb fajok és kategóriák esetén 0,3 mg/kg.”

                                 5.

                                 Az előkeverékek, takarmány-alapanyagok és takarmánykeverékek címkéjén fel kell tüntetni a hatóanyag funkcionális csoportját, azonosító számát, megnevezését és hozzáadott mennyiségét, amennyiben a 12 %-os nedvességtartalmú teljes értékű takarmányban a hatóanyag hozzáadott mennyisége meghaladja a következő értéket:

                                             —

                                             sertések és baromfi esetében 0,5 mg/kg;

                                             —

                                             egyéb fajok és kategóriák esetén 0,3 mg/kg.”

                                 6.

                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal, védőszemüveggel és védőkesztyűvel kell használni.

                     2027. február 6.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2016/615 végrehajtási rendelete (2016. április 19.) egyes áruk Kombinált Nómenklatúra szerinti besorolásáról

text:
               21.4.2016

               HU

               Az Európai Unió Hivatalos Lapja

               L 105/14

         A BIZOTTSÁG (EU) 2016/615 VÉGREHAJTÁSI RENDELETE
   (2016. április 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazásának biztosítása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikkének (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikkének (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 19-én.

            a Bizottság részéről,

            az elnök nevében,

         Stephen QUEST

            adóügyi és vámuniós főigazgató

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Az alábbi alkotórészekből álló készülék (úgynevezett „okostelefon-dokkolóállomás”)

                              —

                              egy 29,5 cm-es színes LCD kijelző,

                              —

                              egy csuklós foglalat két USB-csatlakozóval,

                              —

                              egy érintőpados billentyűzet,

                              —

                              egy okostelefon-dokkoló,

                              —

                              egy legfeljebb 1 000  V feszültségről működő áramellátó csatlakozó,

                              —

                              beépített hangszórók.

                        Amikor az okostelefont a dokkolóállomásra helyezzük, az akkumulátora töltődik, és ezzel egy időben a készülék bemeneti és kimeneti egységként is szolgál és ellátja a dokkolóra csatlakoztatott telefon valamennyi funkcióját.
                  Mivel a készülék nem rendelkezik jelátalakítóval, a dokkolóra csatlakoztatott okostelefonról minden változtatás nélkül veszi át a jeleket.
                  A készülék nem alkalmas automatikus adatfeldolgozó géphez történő csatlakoztatásra.

                  8537 10 99

                  A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8537 , a 8537 10  és a 8537 10 99  KN-kód szövege határozza meg.
                  A készülék egy összetett gép, amely a 8504 , 8518 , 8528  és a 8537  vámtarifaszám szerinti funkciók ellátására alkalmas. A 85. árucsoport fent említett vámtarifaszámai a készülék egyes alkotórészei által ellátott valamennyi funkciót felölelik. Ezért a 8543  vámtarifaszám (a 85. árucsoportban máshol nem említett elektromos gép és készülék egyedi feladatokra) alá történő besorolás kizárt.
                  Jellemzői alapján az érintett funkciók egyike sem tekinthető a készüléknek a XVI. áruosztályhoz tartozó megjegyzések 3. pontja szerinti elsődleges funkciójának.
                  A készüléket ezért a számsorrend szerint legutolsó vámtarifaszám alá kell besorolni.
                  A készüléket tehát a 8537 10 99  KN-kód alá, más kapcsolótábla, -panel, -tartó (konzol), -asztal, -doboz és más foglalatként kell besorolni, amely elektromos vezérlésére szolgál, legfeljebb 1 000  V feszültségig.


title: A Bizottság 636/2013/EU végrehajtási rendelete ( 2013. július 1. ) a metionin cinkkelátjának (1:2) valamennyi állatfaj takarmányának adalékanyagaként való engedélyezéséről  EGT-vonatkozású szöveg

text:
               2.7.2013

               HU

               Az Európai Unió Hivatalos Lapja

               L 183/3

         A BIZOTTSÁG 636/2013/EU VÉGREHAJTÁSI RENDELETE
   (2013. július 1.)
   a metionin cinkkelátjának (1:2) valamennyi állatfaj takarmányának adalékanyagaként való engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.

               (2)

               A takarmányozási célra felhasznált egyes termékekről szóló, 1982. június 30-i 82/471/EGK tanácsi irányelvnek (2) megfelelően a 88/485/EGK bizottsági irányelv (3) határozatlan időre engedélyezte az ipari tisztaságú cink-metionint a kérődzők esetében használható aminosavként. Az említett takarmány-adalékanyagot ezt követően az 1831/2003/EK rendelet 10. cikke (1) bekezdésének megfelelően meglévő termékként felvették a takarmány-adalékanyagok közösségi nyilvántartásába.

               (3)

               Az 1831/2003/EK rendelet 7. cikkének megfelelően kérelem került benyújtásra a nyomelemek vegyületeként, valamennyi állatfaj esetében történő új felhasználásra vonatkozóan, kérelmezve az adalékanyagnak a „tápértékkel rendelkező adalékanyagok” adalékanyag-kategóriába való besorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2012. december 11-i véleményében (4) megállapította, hogy – a javasolt felhasználási feltételek mellett – a cink-metionin nincs káros hatással sem az állatok és az emberek egészségére, sem a környezetre, és valamennyi állatfaj esetében hatékony cinkforrásnak tekinthető. A hatóság szerint nincs szükség a forgalomba hozatalt követő egyedi nyomonkövetési előírásokra. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

               (5)

               Az adalékanyag Hatóság általi jellemzésének és a kérelmező által benyújtott kiegészítő információknak megfelelően a termék helyes neve: a metionin cinkkelátja (1:2).

               (6)

               Az említett termék értékelése azt mutatja, hogy teljesülnek az 1831/2003/EK rendelet 5. cikkében előírt engedélyezési feltételek. Ennek megfelelően a szóban forgó termék használatát az e rendelet mellékletében meghatározottak szerint engedélyezni kell.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó termék takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 1-jén.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 213., 1982.7.21., 8. o.

      (3)  HL L 239., 1988.8.30., 36. o.

      (4)  EFSA Journal 2013; 11(1):3038.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Legkisebb megengedhető tartalom

                  Legnagyobb megengedhető tartalom

                  További rendelkezések

                  Az engedély lejárta

                  Az elem (Zn) maximális tartalma (mg/kg) 12 %-os nedvességtartalmú teljes értékű takarmányban

                     Tápértékkel rendelkező adalékanyagok kategóriája. Funkcionális csoport: nyomelemek vegyületei

                  3b611

                  —

                  A metionin cinkkelátja (1:2)

                                 Az adalékanyag jellemzése

                              Minimum 78 % DL-metionint tartalmazó, 17,5 % és 18,5 % közötti cinktartalmú por

                                 A hatóanyag jellemzése

                              A metionin cinkkelátja: cink-metionin 1:2 (Zn(Met)2)
                              Kémiai képlet: C10H20N2O4S2Zn
                              CAS-szám: 151214-86-7

                                 Analitikai módszerek
                                  (1)

                                          A metionin mennyiségének meghatározása a takarmány-adalékanyagban:

                                                      —

                                                      ISO/CD 17180 szabvány: ioncserés kromatográfiás módszer, oszlopról való eluálódás utáni származékképzéssel és fotometriás meghatározással vagy fluorometriai detektálással.

                                          A takarmány-adalékanyag és az előkeverékek teljes cinktartalmának mennyiségi meghatározása:

                                                      —

                                                      EN 15510 szabvány: Induktív csatolású plazma – atomemissziós spektrometria (ICP-AES), vagy

                                                      —

                                                      CEN/TS 15621 szabvány: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                                          A takarmányok teljes cinktartalmának mennyiségi meghatározása:

                                                      —

                                                      152/2009/EK bizottsági rendelet (2) – atomabszorpciós spektrometria (AAS), vagy

                                                      —

                                                      EN 15510 szabvány: Induktív csatolású plazma – atomemissziós spektrometria (ICP-AES), vagy

                                                      —

                                                      CEN/TS 15621 szabvány: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Valamennyi faj

                  —

                  Kedvtelésből tartott állatok: 250 (összesen)
                  Halak: 200 (összesen)
                  Egyéb fajok: 150 (összesen)
                  Teljes és kiegészítő tejpótlók: 200 (összesen)

                              1.

                              Az adalékanyag előkeverék formájában belekeverendő a takarmányba.

                              2.

                              A felhasználók biztonsága érdekében: az anyag kezelésekor védőmaszk, védőszemüveg és kesztyű viselése kötelező.

                              3.

                              Figyelembe kell venni az adalékanyag étkezési metionin-bevitelhez való hozzájárulását.

                  2023. július 22.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx

         (2)  HL L 54., 2009.2.26., 1. o.


title: A Bizottság (EU) 2015/2011 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően azon regionális kormányzatok és helyi hatóságok jegyzéke tekintetében, amelyek esetében a velük szembeni kitettségek központi kormányzattal szembeni kitettségként kezelendők, végrehajtás-technikai standardok meghatározásáról (EGT-vonatkozású szöveg)

text:
               12.11.2015

               HU

               Az Európai Unió Hivatalos Lapja

               L 295/3

         A BIZOTTSÁG (EU) 2015/2011 VÉGREHAJTÁSI RENDELETE
   (2015. november 11.)
   a 2009/138/EK európai parlamenti és tanácsi irányelvnek megfelelően azon regionális kormányzatok és helyi hatóságok jegyzéke tekintetében, amelyek esetében a velük szembeni kitettségek központi kormányzattal szembeni kitettségként kezelendők, végrehajtás-technikai standardok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (1) (Szolvencia II.), és különösen annak 109a. cikke (2) bekezdésének a) pontjára,
   mivel:

               (1)

               A szavatolótőke-szükségletre vonatkozó standard formula piaci kockázati moduljának és partner-nemteljesítési kockázati moduljának a kiszámítása szempontjából lényegesek azok a jegyzékek, amelyek a 2009/138/EK irányelvnek megfelelően azon regionális kormányzatokat és helyi hatóságokat tartalmazzák, amelyek esetében a velük szembeni kitettségeket mint központi kormányzattal szembeni kitettségeket kell kezelni.

               (2)

               Adott esetben az e jegyzékben szereplő regionális kormányzatokat és helyi hatóságokat típusonként kategorizálni kell az (EU) 2015/35 felhatalmazáson alapuló bizottsági rendelet (2) 85. cikkében meghatározott feltételeknek megfelelően.

               (3)

               A felügyeleti hatóságok rendelkezésre bocsátották a joghatóságukba tartozó regionális kormányzatokkal és helyi hatóságokkal összefüggésben a konkrét bevételképző hatáskörökre és a nemzeti jognak megfelelően fennálló intézményi háttérre, valamint az arra vonatkozó releváns információkat, hogy az említett kormányzatok és hatóságok teljesítik-e a 2009/138/EK irányelv 109a. cikke (2) bekezdésének a) pontjában meghatározott követelményeket.

               (4)

               Ez a rendelet az Európai Biztosítás- és Foglalkoztatóinyugdíj-hatóság által a Bizottságnak benyújtott végrehajtás-technikai standardtervezeteken alapul.

               (5)

               Az Európai Biztosítás- és Foglalkoztatóinyugdíj-hatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1094/2010/EU európai parlamenti és tanácsi rendelet (3) 37. cikkével összhangban létrehozott biztosítási és viszontbiztosítási érdekképviseleti csoport véleményét,

         ELFOGADTA EZT A RENDELETET:
   1. cikk
   Regionális kormányzatok és helyi hatóságok jegyzéke
   A következő regionális kormányzatokat és helyi hatóságokat olyan jogalanynak kell tekinteni, amelyek esetében a velük szemben fennálló kitettségek úgy kezelendők, mint a letelepedésük helye szerinti tagállam központi kormányzatával szembeni kitettségek a 2009/138/EK irányelv 109a. cikke (2) bekezdésének a) pontjában említettek szerint:

               1.

               Ausztriában: bármely „Land” vagy „Gemeinde”;

               2.

               Belgiumban: bármely „communauté” vagy „gemeenschap”, „région” vagy „gewest”, „province” vagy „provincie”, és „commune” vagy „gemeente”;

               3.

               Dániában: bármely „region” vagy „kommune”;

               4.

               Finnországban: bármely „kaupunki” vagy „stad”, „kunta” vagy „kommun”, valamint az „Ahvenanmaan maakunta” vagy „Landskapet Åland”;

               5.

               Franciaországban: bármely „région”, „département” vagy „commune”;

               6.

               Németországban: bármely „Land”, „Gemeindeverband” vagy „Gemeinde”;

               7.

               Liechtensteinben: bármely „Gemeinde”;

               8.

               Litvániában: bármely „savivaldybė”;

               9.

               Luxemburgban: bármely „commune”;

               10.

               Hollandiában: bármely „provincie”, „waterschap” vagy „gemeente”;

               11.

               Lengyelországban: bármely „województwo”, „związek powiatów”, „powiat”, „związek międzygminny”, „gmina”, valamint a „miasto stołeczne Warszawa”;

               12.

               Portugáliában: „Região Autónoma dos Açores”, valamint „Região Autónoma da Madeira”;

               13.

               Spanyolországban: bármely „comunidad autónoma” vagy „corporación local”;

               14.

               Svédországban: bármely „region”, „landsting” vagy „kommun”;

               15.

               az Egyesült Királyságban: a „Scottish Parliament”, a „National Assembly for Wales” és a„Northern Ireland Assembly”.

         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 11-én.

            a Bizottság részéről

            az elnök

         Jean-Claude JUNCKER

      (1)  HL L 335., 2009.12.17., 1. o.

      (2)  A Bizottság 2014. október 10-i (EU) 2015/35 felhatalmazáson alapuló rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II.) kiegészítéséről (HL L 12., 2015.1.17., 1. o.).

      (3)  Az Európai Parlament és a Tanács 2010. november 24-i 1094/2010/EU rendelete az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).


title: A Bizottság 384/2011/EU végrehajtási rendelete ( 2011. április 18. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               19.4.2011

               HU

               Az Európai Unió Hivatalos Lapja

               L 103/102

         A BIZOTTSÁG 384/2011/EU VÉGREHAJTÁSI RENDELETE
   (2011. április 18.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet),
   tekintettel a gyümölcs- és zöldségágazatban a 2200/96/EK, a 2201/96/EK és az 1182/2007/EK tanácsi rendeletre vonatkozó végrehajtási szabályok megállapításáról szóló, 2007. december 21-i 1580/2007/EK bizottsági rendeletre (2) és különösen annak 138. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 1580/2007/EK rendelet a mellékletében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 1580/2007/EK rendelet 138. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. április 19-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 18-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 350., 2007.12.31., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  74,4

                  JO

                  68,6

                  MA

                  58,4

                  TN

                  117,8

                  TR

                  103,1

                  ZZ

                  84,5

                  0707 00 05

                  AL

                  52,2

                  EG

                  152,2

                  TR

                  140,7

                  ZZ

                  115,0

                  0709 90 70

                  MA

                  82,8

                  TR

                  113,5

                  ZA

                  13,0

                  ZZ

                  69,8

                  0805 10 20

                  EG

                  48,9

                  IL

                  74,2

                  MA

                  47,9

                  TN

                  47,9

                  TR

                  72,0

                  ZZ

                  58,2

                  0805 50 10

                  EG

                  53,5

                  TR

                  47,7

                  ZZ

                  50,6

                  0808 10 80

                  AR

                  79,4

                  BR

                  74,3

                  CA

                  114,9

                  CL

                  81,8

                  CN

                  104,9

                  MK

                  47,7

                  NZ

                  114,4

                  US

                  123,4

                  UY

                  57,7

                  ZA

                  82,0

                  ZZ

                  88,1

                  0808 20 50

                  AR

                  83,0

                  CL

                  121,5

                  CN

                  70,7

                  ZA

                  87,4

                  ZZ

                  90,7

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.